Настоящият Доклад за дейността е изготвен в съответствие с разпоредбите на чл. 39 от Закона за счетоводство и чл. 247 от Търговския закон. Този финансов отчет е одитиран от Светослав Димитров.

Във връзка с приключване на финансовата 2019 година, предоставяме на вниманието Ви, информация за финансовото и икономическо състояние на дружеството към 31.12.2019 година.

Финансовият отчет беше изготвен към 31.12.2019 година и приключва със загуба в размер на 1 965 262.33 лв. (словом: един милион, девестотин шестдесет и пет хиляди, двеста шестдесет и два лева, и тридесет и три стотинки), амортизационни отчисления – 112 753.53 лв. (словом: сто и дванадесет хиляди, седемстотин петдесет и три лева и петдесет и три стотинки).

# Информация за дружеството:

Фирмата на дружеството е “Съобщително строителство и възстановяване”, а правната му форма е Еднолично Акционерно Дружество - в съкращение ССВ ЕАД. Дружеството има едностепенна система на управление.

 “Съобщително строителство и възстановяване” ЕАД е създадено с Решение № 256 от 2019г. на Министерски съвет на РБългария като пълен правоприемник на Държавно предприятие “Съобщително строителство и възстановяване”. Упражняващ правата на държавата като едноличен собственик на капитала е Министъра на транспорта, информационните технологии и съобщенията. ССВ ЕАД е вписано в Търговския регистър към Агенцията по вписванията при Министерство на правосъдието на 11.06.2019г. с ЕИК 205701046.

Праводателя Държавно предприятие “Съобщително строителство и възстановяване” (ДП ССВ) е създадено с Решение № 456 от 2001г. на Министерски съвет на РБългария като наследник на Войските на Комитета по пощи и далекосъобщения, формирани през 1973г.

ССВ ЕАД притежава три клона, които не са самостоятелни юридически лица.

Регистрираният акционерен капитал на дружеството е в размер на 1 861 408 (един милион, осемстотин шестдесет и една хиляди, четиристотин и осем лева), разпределен в 1 861 408 (един милион, осемстотин шестдесет и една хиляди, четиристотин и осем) обикновени поименни акции с право на глас, с номинална стойност на всяка акция – 1 (един) лв.

Акциите на дружеството са непривилегировани, поименни, като всяка акция дава право на един глас в Общото събрание на акционерите, право на дивидент и на ликвидационен дял, съразмерни на номиналната стойност на акцията. Прехвърлянето на поименните акции се извършва с джиро и трябва да бъде вписано в книгата на акционерите.

Едноличен собственик на капитала към 31.12.2019 година е държавата чрез Министъра на транспорта, информационните технологии и съобщенията:

|  |  |  |
| --- | --- | --- |
|  | Брой | **%** |
| 1. Министър на транспорта, информационните технологии и съобщенията | 1 861 408 | 100 |
|  **О Б Щ О** | **1 861 408** | **100** |

Капиталът на дружеството е внесен изцяло като се формира от непарични вноски, представляващи правото на собственост върху движимо и недвижимо имущество – частна държавна собственост, подробно описано в приложение № 4 и приложение № 5 към Решение № 256 на Министерския съвет от 2019 г.

1. **Преглед и бизнес модел на дейността:**

Основната дейност на дружеството според устава му е: проектиране, разполагане и поддържане на електронни съобщителни мрежи, и проектиране, строителство, ремонт и възстановяване на физическа инфраструктура за разполагането им, както и други дейности, които не са забранени от закона. Същата дейност е изпълнявана от праводателя ДП ССВ до 11.06.2019г. Дейността има код 42.22 по КИД2008.

Дейността се осъществява в гр. София 1853, кв. Челопечене, в сгради които са собственост на дружеството, както и чрез клоновете му в гр. София, гр. Велико Търново и гр. Бургас.

Бизнес модела на дружеството обхваща основната цел – дружеството да запази позиция сред водещите фирми в своя пазарен сегмент, съчетана със стратегията за постигането й чрез изпълнение на необходимото количество и вид договори за установяване на таргетираната пазарна ниша в сектора на строителството на електронна съобщителна инфрастурктура (ЕСИ).

До 11.06.2019г. праводателят ДП ССВ изпълняваше и вменени законово публични задачи, свързани със сигурността на страната, за които не е получил дължимото бюджетно финансиране пет поредни години.

Средно списъчния състав на персонала през 2019 година е 91човека като през периода е отчетена известна възходяща динамика в сегмента на възнагражденията.

Дейността на дружеството не въздейства пряко върху околната среда при спазване на действащите законодателни норми, касаещи строителството на ЕСИ.

Основен и постоянен риск за дейността на ССВ е намаляване на инвестициите в строителство на ЕСИ, както от държавните, така и от частните участници на пазара.

#  3. Резултати от дейността:

 Резултатът от дейността на Дружеството за 2019 година е отрицателен, отчетена е текуща балансова загуба в размер на 1 965 262.33 лв. (словом: един милион, девестотин шестдесет и пет хиляди, двеста шестдесет и два лева, и тридесет и три стотинки), несъотвтетстваща на заложените финансови цели. Този резултат се дължи както на обезценката на финансови активи в размер на 900 хил. лв., представляващи парични средства във фалиралата КТБ (н), така и на неполучените бюджетни финансирания на публичната дейност на праводателя ДП ССВ, а така също е и следствие на спецификата и силно намалелия обем на възлаганите дейности по договорите с основния контрагент „Българска телекомуникационна компания“ ЕАД (БТК) и направените разходи по договорите с Държавна агенция „Електронно управление“ (ДАЕУ).

Съгласно приложимите Счетоводни стандарти, съответна част от приходите и разходите по двата договора с ДАЕУ за отдаване на ЕСИ на ДАЕУ, са отнесени за бъдещи периоди, съгласно НСС № 18. Тези приходи са представени в годишният финансов отчет, в *Раздел “Финансирания и приходи за бъдещи периоди“* в пасива на Баланса на ССВ EАД към 31.12.2019 година, в размер на 1 784 хил. лв., а разходите в *Раздел “Разходи за бъдещи периоди“* в актива, в размер на 141 хил. лв.

|  |  |
| --- | --- |
| Показатели | 2019 год. (в хил. лв.) |
| Общо приходи | 4 515 |
| Общо разходи | 6 663 |
| Загуба | 1 965 |
| Печалба | - |
| Счетоводна загуба | 2 148 |
| Счетоводна печалба | - |

Приходите от дейността са както следва:

|  |  |
| --- | --- |
| Приходи | 2019 год. (в хил. лв.) |
| От продажба на продукция (СМР) | 3 621 |
| От услуги | 242 |
| Незавършено производство | 576 |
| Разходи за придобиване на активи по стопански начин | - |
| Други приходи | 67 |
| Други финансови приходи | 9 |
| Общо: | 4 515 |

Разходите за дейността са както следва:

|  |  |
| --- | --- |
| Разходи | 2019 год. (в хил. лв.) |
| За материали | 2 173 |
| За външни услуги | 1 448 |
| За възнаграждения и осигуровки | 1 778 |
| Разходи за амортизация и обезценка | 113 |
| Други разходи | 196 |
| Балансова стойност на продадени активи | 34 |
| Разходи за обезценка на финансови активи | 900 |
| Други финансови разходи  | 21 |
| Общо: | 6 663 |

*Финансови показатели от дейността на Дружеството за 2019 г.*

1. Коефициент на рентабилност на приходи от оперативна дейност = -0.4767

2. Коефициент на рентабилност на собствения капитал = -1.0337

3. Коефициент на капитализация на активите = -0.1688

4. Коефициент на ефективност на разходите = 0.6776

5. Коефициент на ефективност на приходите = 1.4757

6. Коефициент на обща ликвидност = 1.4104

7. Коефициент на бърза ликвидност = 1.1733

8. Коефициент на финансова автономност = 0.1631

9. Коефициент на задлъжнялост = 6.1301

Постигнатите нефинансови цели в отчетния период съответстват на поставените такива като стратегическа цел, а именно запазване на мястото на дружеството сред водещите компании в сектора на строителството на ЕСИ в страната.

**4. Информация за важните събития, настъпили след датата на съставяне на годишния финансов отчет:**

Към датата на изготвяне на годишния финансов отчет за 2019 година не са настъпили важни събития, изискващи корекции на финансовите отчети и на приложенията към тях.

5. Стопански цели за 2020 година:

За 2020г. ССВ ЕАД планира да работи единствено в собствената си пазарна ниша, изпълнявайки подписаните договори с ДАЕУ, ОА-Смолян и БТК, както и възможни възлагания по договора с „Електрон прогрес“ АД/Министерство на отбраната.

Прогнозата за 2020г. визира нарастване в сегмента на СМР с над 50% спрямо 2019г., отчитайки възможните приходи от усвояване на авансите по подписаните вече договори, основно с ДАЕУ, ОА-Смолян и БТК. Други инвестиции в сектора на комуникациите и сигурността за 2020г., както държавни, така и частни, към момента не могат да се фиксират категорично. В прогнозата са включени и очаквания за слаба инвестиционна активност на БТК през периода.

Предвидените средства за инвестиции през 2020г. са в размер на до 500 хил. лв., предназначени за закупуване при необходимост на леки и товарни автомобили, инженерна, специализирана и офис техника.

Политиката за развитие на персонала включва възможно увеличение на неговия състав до края на периода, обвързано с потенциална възходяща динамика на част от възнагражденията, съобразно стопанската конюнктура и пазара на труда.

ССВ управлява финансовите си ресурси консервативно и чрез традиционни инструменти, в съответствие с нормативните изисквания, и има пълните възможности да обслужва задълженията си, без заплахи в тази посока.

Ръководството гледа оптимистично на развитието на бизнеса, като счита, че упражняването на адекватен контрол от негова страна ще осигури подобаващо място в бранша и стабилност на дейността на Дружеството. Нашите очаквания са за една относително добра година за дружеството ни с изпълнение на поставените стратегически и оперативни цели в бизнес програмата за париода. Нямаме индикации за проблеми в областта на дейността ни, както и за предстоящи сделки от съществено значение за дейността на дружеството.

**6. Научноизследователска и развойна дейност:**

Дружеството ни не инвестира в научна и изследователска дейност. На този етап не планира заделяне на ресурси за подобни дейности.

**7. Управление:**

Съгласно своя устав и действащият Търговски закон в България към 31.12.2019 г., ССВ EАД е с едностепенна система на управление. Органите на управление на дружеството са Общо събрание на акционерите и избрания от него Съвет на директорите.

Министърът на транспорта, информационните технологии и съобщенията упражнява правата на едноличен собственик на капитала и решава въпросите от компетентността на Общото събрание.

Към 31.12.2019 година дружеството се управлява от Съвет на директорите (СД), както следва:

* Нина Найденова – Председател на СД;
* Елена Йотова – Член на СД;
* Ивайло Тодоров – Член на СД;

Дружеството се представлява и управлява от Изпълнителния директор – Ивайло Тодоров.

Членовете на Съвета на директорите и изпълнителния директор са ключов управленски персонал, тъй като отговарят за планиране, ръководене и контролиране на дейността на дружеството.

С протокол № ПД-97 от 09.05.2019г., Министърът на транспорта, информационните технологии и съобщенията, в качеството си на представител на държавата като едноличен собственик на капитала на ССВ ЕАД, избира настоящия съвет на директорите.

До 09.05.2019г. праводателя ДП ССВ се управлява от релевантни органи на управление – Министър, Управителен съвет (в същия състав) и Главен директор (същия като изпълнителния).

**8. Информация по чл. 187д и чл. 247 от Търговския закон:**

 ССВ EАД притежава временни удостоверения, не е издало акции.

Дружеството освен това не притежава, нито е закупило или продало по време на отчетния период акции или дялове, нито чрез подставени лица или чрез доверени дружества.

Членовете на Съвета на директорите не притежават акции или облигации на ССВ ЕАД или права за придобиване на акции или облигации на Дружеството.

Членовете на Съвета на директорите не участват в търговски дружества като неограничено отговорни съдружници.

През 2019 година от членовете на Съвета на директорите не са постъпвали уведомления до съвета на директорите за сключвани договори с Дружеството, които излизат извън неговата обичайна дейност или се отклоняват съществено от пазарните условия.

Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от дружеството, независимо от това, дали са били включени в разходите на дружеството или произтичат от разпределение на печалбата, включително:

а) получени суми и непарични възнаграждения – сумата, която са получили през 2019 г. като възнаграждения членовете на Съвета на директорите е в размер на 107 хиляди лева, а възнаграждението на Изпълнителния директор е 49 хиляди лева;

б) условни или разсрочени възнаграждения, възникнали през годината,
дори и ако възнаграждението се дължи към по-късен момент – няма;

в) сума, дължима от дружеството или негови дъщерни дружества за изплащане на пенсии, обезщетения при пенсиониране или други подобни обезщетения – няма.

Дружеството няма задължение за изготвяне на декларация за корпоративно управление съгласно Закона за публичното предлагане на ценни книжа.

**9. Наличие на клонове на дружеството:**

 Дружеството има регистрирани три клона за осъществяване на дейността си както следва:

1. *ССВ ЕАД клон София*, с адрес гр. София 1853, кв. Челопечене и предмет на дейност: проектиране, разполагане и поддържане на електронни съобщителни мрежи, и проектиране, строителство, ремонт и възстановяване на физическа инфраструктура за разполагането им, както и други дейности, които не са забранени от закона.
2. *ССВ ЕАД клон Бургас*, с адрес гр. Бургас 8000, Северна промишлена зона, 3б и предмет на дейност: проектиране, разполагане и поддържане на електронни съобщителни мрежи, и проектиране, строителство, ремонт и възстановяване на физическа инфраструктура за разполагането им, както и други дейности, които не са забранени от закона.
3. *ССВ ЕАД клон Велико Търново*, с адрес общ. Велико Търново, с. Беляковец 5031 и предмет на дейност: проектиране, разполагане и поддържане на електронни съобщителни мрежи, и проектиране, строителство, ремонт и възстановяване на физическа инфраструктура за разполагането им, както и други дейности, които не са забранени от закона

Клоновете на дружеството се представляват от управители и водят двустранно счетоводство до ниво оборотна ведомост.

**10. Взаимоотношения с контролирани, свързани и контролиращи предприятия:**

 10.1. Контролиращи дружества

Капиталът на Дружеството е 100% държавна собственост. Упражняващ правата на държавата като едноличен собственик на капитала е Министъра на транспорта, информационните технологии и съобщенията.

10.2. Други участващи дружества

ССВ ЕАД, притежава 14% от капитала на „Обединение Булрис 2009“ АД, с 70 броя акции с номинал 100 (сто) лева, като останалите дялове от капитала на дружеството са разпределени както следва: 48% - „Сиенсис“ АД, 240 броя акции с номинал 100 (сто) лева; 20% - „Технологика“ ЕООД, 100 броя акции с номинал 100 (сто) лева; 18% - „Център за развой унитарнье пловидбе“ Д.О.О., 90 брооя акции с номинал 100 (сто) лева.

Няма дружества, които имат квоти в капитала на ССВ ЕАД.

**11. Отговорности на ръководството:**

Според българското законодателство, ръководството следва да изготвя финансов отчет за всяка финансова година, който да дава вярна и точна представа за неговото финансово състояние към края на годината, финансовото му представяне и паричните му потоци.

Ръководството потвърждава, че е прилагало последователно адекватни счетоводни политики при изготвяне на годишния финансов отчет към 31.12.2019 година и е направило разумни и предпазливи преценки, предположения и приблизителни оценки.

Ръководството също потвърждава, че се е придържало към действащите счетоводни стандарти, като финансовия отчет е изготвен на принципа на действащото предприятие.

Ръководството носи отговорност за правилното водене на счетоводните регистри, за целесъобразното стопанисване на активите и за предприемането на необходимите мерки за избягване и разкриване на евентуални злоупотреби и други нередности.

**12. Предназначение на финансовия резултат от текущия период:**

Предлагам загубата от финансовата 2019 година в размер на 1 965 262.33 лв. (словом: един милион, девестотин шестдесет и пет хиляди, двеста шестдесет и два лева, и тридесет и три стотинки), да се покрие както следва:

* 1 965 262.33 лв. (словом: един милион, девестотин шестдесет и пет хиляди, двеста шестдесет и два лева, и тридесет и три стотинки), 100 % от фонд “Други резерви”.

Приканвам Ви да одобрите финансовият отчет на ССВ EАД, така както Ви е представен, като Ви благодаря за оказаното ми доверие.

гр. София

05.03.2020 г.

**.............................**

**ИВАЙЛО ТОДОРОВ**

 **ИЗПЪЛНИТЕЛЕН ДИРЕКТОР**

 **НА ССВ ЕАД**